Συναρμολόγηση+αποστακτικής+στήλης

1.Σε ένα μεταλλικό τρίποδα τοποθετούµε το λύχνο και το πλέγµα. Πάνω απ’ αυτά προσαρµόζουµε καλά στο κατάλληλο ύψος τον αποστακτήρα σ’ έναν ορθοστάτη µε τη βοήθεια μεταλλικού στηρίγµατος.

2.Εισάγουµε στον ψυκτήρα ένα πώµα µε τρύπα κατάλληλη για να προσαρµοσθεί στον αποστακτήρα. Εισάγουµε τον ψυκτήρα στον αποστακτήρα και τον στερεώνουµε στο ίδιο ή καλύτερα σ’ ένα δεύτερο µεταλλικό ορθοστάτη. Στερεώνουµε καλά.

3.Συνδέοµε το νερό. Η είσοδος του κρύου νερού γίνεται από το κάτω άκρο του ψυκτήρα και η έξοδος από το πάνω άκρο του. Φροντίζουµε ώστε η ροή του νερού να είναι συνεχής και οµαλή. Κατά την εκτέλεση του πειράµατος ελέγχουµε τη ροή του νερού, ώστε η συµπύκνωση των ατµών να πραγµατοποιείται στο πάνω µισό του αποστακτήρα, όπως φαίνεται στην εικόνα.

4.Γεµίζουµε τον αποστακτήρα µε το υγρό που θα αποστάξουµε περίπου µέχρι το 1/3 του όγκου του.

5.Βάζουµε 3-4 πέτρες βρασµού. Αυτές είναι µμικρά κοµµατάκια πορσελάνης ή κεραµικού υλικού που παίρνουµε κοµµατιάζοντας ένα πιατάκι, φλιτζανάκι κ.λ.π. Βοηθάνε για να είναι ο βρασµός οµαλός µέσα στον αποστακτήρα και να µην έχουµε εκτινάξεις υγρού. Προσοχή: Αν για κάποιο λόγο σταµατήσει ο βρασµός, προσθέτουµε νέες πέτρες βρασµού γιατί οι πρώτες αδρανοποιούνται.

6.Πωµατίζουµε τον αποστακτήρα µε φελλό µε τρύπα, στην οποία έχουµε εισάγει θερµόµετρο. Προσοχή: το θερµόµετρο να είναι πάνω από το υγρό για να µμετράει τη θερµοκρασία του ατµού πάνω από το υγρό.

7. Στην έξοδο του ψυκτήρα τοποθετούµε το δοχείο συλλογής του αποστάγµατος.